หวัดดีค่ะ สอบถามเรื่องค่าไตหน่อยค่ะค่าไตครั้งก่อน Creatinine 0.73 BUN 13.1ค่าไตครั้งล่าสุด Creatinine 0.75 BUN 10.5สงสัยว่าค่าไตขึ้นแต่ทำไมค่า BUN ลดลงค่ะ อย่างนี้ไตมีปัญหารึเปล่าแต่ตอนนี้ออกกำลังกาย เดินบนลู่ 30-60 นาที ทุกวันเลยค่ะ อันนี้มีผลทำให้ค่าไตขึ้นมั้ยคะขอบค่ะ
สวัสดีค่ะ การตรวจดูการทำงานของไต สามารถตรวจได้จากการตรวจเลือดและปัสสาวะ การตรวจเลือด มักจะประกอบไปด้วยการตรวจ BUN, creatinine และ eGFRสำหรับค่า BUN (blood urea Nitrogen (ไนโตรเจนจากสารยูเรียที่มีอยู่ในกระแสเลือด) ค่าปกติในผู้ใหญ่ คือ 10 - 20 mg/dL ดังนั้น หากตรวจได้ค่า 13.1 mg/dL และ 10.5 mg/dL ก็แสดงว่าปกติดี ทั้งนี้ การตรวจในแต่ละครั้ง ค่าย่อมไม่จำเป็นต้องเท่ากัน เช่นเดียวกับค่าเลือดชนิดอื่นๆสำหรับการออกกำลังกาย ไม่ได้มีผลทำให้ค่า BUN เพิ่มหรือลดลง ค่า BUN อาจสูงขึ้น หากมีการทานเนื้อสัตว์ หรืออาหารกลุ่มโปรตีนมากไป ร่างกายขาดน้ำ ดื่มน้ำน้อย มีเลือดออกในทางเดินอาหาร มีแผลไฟไหม้น้ำร้อนลวกขนาดใหญ่ หัวใจล้มเหลว โรคเบาหวาน ความดันโลหิตสูง เป็นต้น ส่วนสาเหตุที่อาจทำให้ค่า BUN ต่ำกว่าปกติ เช่น ทานอาหารกลุ่มโปรตีนน้อย มีภาวะทุพโภชนาการ การดูดซึมอาหารบกพร่อง ดื่มน้ำมากไป เป็นต้นส่วนค่าปกติของ Creatinine ในผู้หญิง คือ 0.5 - 1.1 mg/dL ดังนั้น หากตรวจได้ค่า 0.73 mg/dL และ 0.75 mg/dL ก็แสดงว่าปกติดีค่ะ